Legal Document

Category: 1147

Text:
8. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ   ΥΠΗΡΕΣΙΩΝ Αριθ. 16338 της 7/20 Νοεμ. 1970  (ΦΕΚ Β΄ 838)  Περί εγκρίσεως κανονισμού ιδρύσεως και λειτουργίας Παιδικών Σταθμών (Βρεφικών - Νηπιοτροφείων) υπό ιδιωτών επιχειρηματιών. Βλ. και την Γ2α/οικ.4181/4-24 Αυγ. 1988 (ΦΕΚ Β΄ 608), (Διόρθ. Σφαλμ. στο ΦΕΚ Β΄ 673/13-9-1989) απόφ. Υπ. Υγ., Πρόν. και Κοιν. Ασφ., κατωτ. αριθ. 46. ΄Εχοντες υπ’ όψιν: 1.Την παρ. 2 του άρθρ. 11 του Ν.Δ. 4525/1966. 2.Το Ν.Δ. 1/1968 «περί Υπουργικού Συμβουλίου και Υπουργείων». 3.Την σύμφωνον γνώμην του παρ’ ημίν Συμβουλίου Εθνικής Παιδικής Προστασίας, ληφθείσαν κατά την 20/24.10.1970 συνεδρίασιν αυτού. 4.Την σπουδαιότητα, την οποίαν ενέχει η λειτουργία Παιδικών Σταθμών δια την υγιά ψυχοσωματικήν ανάπτυξιν και την Εθνικήν διαπαιδαγώγησιν των Ελληνοπαίδων. 5.Την ανάγκην υπάρξεως ενιαίων κριτηρίων και καθορισμού συγκεκριμένων προϋποθέσεων, δια την ίδρυσιν και λειτουργίαν Παιδικών Σταθμών υπό ιδιωτών επιχειρηματιών, συγκεντρούντων τα εχέγγυα ασφαλούς επιτελέσεως του λεπτοτάτου έργου, όπερ συνάπτεται εν τη λειτουργία των εν λόγω Σταθμών, αποφασίζομεν: Εγκρίνομεν, προκειμένου περί ιδρύσεως και λειτουργίας Παιδικών Σταθμών υπό ιδιωτών επιχειρηματιών, όπως έχη εφαρμογήν ο κάτωθι Κανονισμός: Γενικά προσόντα «΄Αρθρ.1.-1.΄Αδεια ίδρυσης και λειτουργίας Παιδικού Σταθμού ή Βρεφονηπιακού Σταθμού ή Βρεφικού Σταθμού από ιδιώτες επιχειρηματίες, χορηγείται σε Εμπορικές Εταιρίες που έχουν συσταθεί νόμιμα καθώς και σε φυσικά πρόσωπα που απολαμβάνουν των αστικών και πολιτικών δικαιωμάτων που παρέχουν την εγγύηση για τη διαπαιδαγώγηση των νηπίων και βρεφών, την καλή διατροφή αυτών, καθώς και τη διαβίωσή τους σε υγιεινό περιβάλλον. 2.΄Αδεια ίδρυσης και λειτουργίας Ιδιωτικού Σταθμού μπορεί να χορηγείται και όταν ο αριθμός των εξυπηρετουμένων παιδιών είναι μικρότερος εκείνου που καθορίζεται στην τροποποιούμενη απόφαση, όσον αφορά την αναλογία παιδιών και προσωπικού και τους απαιτουμένους χώρους του κτιρίου, οπότε η Επιτροπή καταλληλότητας εισηγείται τη μείωση, ανάλογα, τόσο των ποσοστών που προβλέπονται στην πιο πάνω απόφαση, για κάθε χώρο του Ιδιωτικού Σταθμού, όσο και του απαιτουμένου προσωπικού. Για την προκειμένη περίπτωση καθώς και για τις περιπτώσεις που οι παρεχόμενες υπηρεσίες του Σταθμού είναι λιγότερες απ’ αυτές που απαιτούνται (όπως λ.χ. μη χορήγηση φαγητού), τότε ο ιατρός, η μαγείρισσα (μάγειρας) και το προσωπικό καθαριότητας-βοηθητικών εργασιών, που είναι υποχρεωμένος ο Σταθμός να προσλάβει, μπορούν να εργάζονται είτε κατά πλήρες ωράριο είτε με μερική απασχόληση. ΄Οταν όμως η δυναμικότητα του Σταθμού είναι μεγαλύτερη απ’ αυτήν που προβλέπεται στην απόφαση, τότε η Επιτροπή καταλληλότητας εισηγείται την αύξηση ανάλογα, τόσο των ποσοστών για κάθε χώρο του Σταθμού, όσο και του απαιτούμενου προσωπικού». Το άρθρ. 1 αντικαταστάθηκε ως άνω από την παρ. 1 της Γ2α/οικ.4181/4-24 Αυγ. 1988 (ΦΕΚ Β΄ 608), (Διόρθ. Σφαλμ. στο ΦΕΚ Β΄ 673/13-9-1988) απόφ. Υπ. Υγείας, Πρόνοιας και Κοιν. Ασφαλίσεων, κατωτ. αριθ. 46. Τρόπος χορήγησις άδειας ίδρυσης και λειτουργίας «΄Αρθρ.2.-Η άδεια για την ίδρυση και λειτουργία Ιδιωτικού Σταθμού, χορηγείται με απόφαση του οικείου Νομάρχη της περιοχής που πρόκειται να εγκατασταθεί ο Σταθμός, ύστερα από πρόταση της Επιτροπής Καταλληλότητας που προβλέπεται στην αριθ. Φ.104/Γ2γ/7802/1982 απόφαση (ΦΕΚ 839/82 τ.Β΄ και 986/82 τ.Β΄)». Το άρθρ. 2 αντικαταστάθηκε ως άνω από  την παρ. 2 της Γ2α/οικ.4181/4-24 Αυγ. 1988  (ΦΕΚ Β΄       608),    (Διόρθ.      Σφαλμ.     στο  (Αντί για τη σελ. 128,01(γ) Σελ. 128,01(δ) Τεύχος ΙΑ-10-3 Σελ. 59 Παιδικοί - Βρεφονηπιακοί Σταθμοί 35.Δ.γ.7-8   578 ΦΕΚ Β΄ 673/13-9-1988) απόφ. Υπ. Υγείας, Πρόνοιας και Κοιν. Ασφαλίσεων, κατωτ. αριθ. 46. Διαδικασία χορήγησης άδειας  ίδρυσης και λειτουργίας «΄Αρθρ.3.-1.Για την έγκριση ίδρυσης και λειτουργίας ιδιωτικού Σταθμού από ιδιώτες επιχειρηματίες και νόμιμα συνεστημένες Εμπορικές Εταιρείες, απαιτούνται τα εξής δικαιολογητικά: α.Αίτηση στην οποία να αναγράφεται το είδος του Σταθμού (Παιδικός, Βρεφικός, Βρεφονηπιακός), η πόλη και η θέση στην οποία πρόκειται να εγκατασταθεί αυτός. β.Απόσπασμα ποινικού μητρώου. γ.Πιστοποιητικό της Εισαγγελίας Πλημμελειοδικών της κατοικίας του αιτούντος ότι δε διώκεται ή υπεύθυνη δήλωση του Ν.Δ. 105/69 ή του άρθρ. 8 του Νόμ. 1599/1986. δ.Υπεύθυνη δήλωση του Νόμ. 105/69 ή του άρθρ. 8 του Νόμ. 1599/86 ότι δεν είναι υπό απαγόρευση ή δικαστική αντίληψη. ε.Σχεδιάγραμμα του κτιρίου που θα εγκατασταθεί ο Σταθμός υπογεγραμμένο από πτυχιούχο μηχανικό και εγκεκριμένο, από την αρμόδια Διεύθυνση Τεχνικών Υπηρεσιών, της οικείας Νομαρχίας ή άλλου εξουσιοδοτουμένου οργάνου. στ.Υπεύθυνη δήλωση του Ν.Δ. 105/69 ή του άρθρ. 8 του Νόμ. 1599/86 ότι θα προβεί στην πρόσληψη του προσωπικού που προβλέπεται στο άρθρ. 4 της 16338/70 απόφασης, όπως τροποποιήθηκε μεταγενέστερα, για τη λειτουργία του Ιδιωτικού Σταθμού που πρόκειται να ιδρύσει. ζ.Προκειμένου για Ιδιωτικό Σταθμό που προτίθεται να ιδρύσει Εμπορική Εταιρεία, πρέπει να επισυνάπτεται αντίγραφο επικυρωμένο του Καταστατικού της Εταιρείας, τα δε υπό στοιχ. β, γ και δ ανωτέρω δικαιολογητικά πρέπει να υποβληθούν για όλα τα μέλη της διοίκησης της Εταιρείας ή τουλάχιστον για τα μέλη της τυχόν συνιστωμένης διοίκησης του Σταθμού». Το άρθρ. 3 αντικαταστάθηκε ως άνω από την παρ. 3 της Γ2α/οικ.4181/4-24 Αυγ. 1988 (ΦΕΚ Β΄ 608), (Διόρθ. Σφαλμ. στο ΦΕΚ Β΄ 673/13-9-1988), απόφ. Υπ. Υγείας, Πρόνοιας και Κοιν. Ασφαλίσεων, κατωτ. αριθ. 46. Προσωπικόν, σύνθεσις και προσόντα ΄Αρθρ.4.-1.Το Νηπιακόν Τμήμα του Παιδικού Σταθμού περιλαμβάνει νήπια ηλικίας 2 1/2-5 1/2 ετών και έχει το κάτωθι προσωπικόν: «α.΄Ενα Διευθυντή (1)Πτυχιούχο του Παιδαγωγικού Τμήματος ΑΕΙ κατεύθυνσης Νηπιαγωγών ή Σχολών Νηπιαγωγών της ημεδαπής ή ισότιμων της αλλοδαπής,   Σελ. 128,02(δ) Τεύχος ΙΑ-10-3 Σελ. 60 ή (2)Πτυχιούχο Παιδαγωγικού Τμήματος ΑΕΙ κατεύθυνσης δασκάλων ή Παιδαγωγικών Ακαδημιών της ημεδαπής ή ισότιμων της αλλοδαπής, ή (3)Πτυχιούχο Τμημάτων Βρεφονηπιοκομίας ΤΕΙ ή Ανωτέρων Σχολών Νηπιοβρεφοκόμων της ημεδαπής ή ισότιμων της αλλοδαπής, ή (4)Πτυχιούχο Ανωτάτης Σχολής Οικιακής Οικονομίας της ημεδαπής ή ισότιμης της αλλοδαπής, ή (5)Πτυχιούχο Τμημάτων Επισκεπτών και Επισκεπτριών Υγείας ΤΕΙ ή Ανωτέρων Σχολών επισκεπτριών αδελφών νοσοκόμων της ημεδαπής ή ισότιμων της αλλοδαπής, ή (6)Πτυχιούχο Τμημάτων Νοσηλευτικής ΤΕΙ ή τμημάτων αδελφών νοσοκόμων ΚΑΤΕΕ ή ισότιμων Σχολών της ημεδαπής ή αλλοδαπής, ή (7)Πτυχιούχο Τμημάτων Κοινων. Εργασίας ΤΕΙ ή Τμημάτων Κοιν. Εργασίας ΚΑΤΕΕ ή ισότιμων Σχολών της ημεδαπής ή αλλοδαπής, ή (8)Πτυχιούχο Σχολών του ιδιωτικού τομέα ειδικότητας βρεφονηπιοκομίας διετούς φοίτησης, κάτοχο όμως και απολυτηρίου Λυκείου, ή εξαταξίου Γυμνασίου. Εφόσον λειτουργήσουν Σχολές του Ιδιωτικού Τομέα από τη δημοσίευση της παρούσας απόφασης, αυτές πρέπει να έχουν συνεχή πενταετή τουλάχιστον λειτουργία (νόμιμα αποδεικνυόμενη), προκειμένου οι απόφοιτοι των Σχολών αυτών να διορισθούν σε Ιδιωτικούς Σταθμούς. β.΄Ενα Νηπιαγωγό ανά 30 νήπια, πτυχιούχο ενός από τα παραπάνω Εκπαιδευτικά Ιδρύματα ή Σχολές. Σε περίπτωση έλλειψης υποψηφίων Νηπιαγωγών με τα πιο πάνω προσόντα, προσλαμβάνονται κάτοχοι πτυχίου Τεχνικών-Επαγγελματικών Λυκείων του Τομέα Κοινων. Υπηρεσιών, Τμήματος Βοηθών Βρεφοκόμων-Παιδοκόμων ή πτυχίου του τμήματος Ειδίκευσης του Κλάδου Κοινων. Πρόνοιας των Ενιαίων Πολυκλαδικών Λυκείων ή ισότιμων πτυχίων». Οι περιπτ. α και β αντικαταστάθηκαν ως άνω από την παρ. 4 της Γ2α/οικ.4181/4-24 Αυγ. 1988 (ΦΕΚ Β΄ 608), (Διόρθ. Σφαλμ. στο ΦΕΚ Β΄ 673/13-9-1988) Απόφ. Υπ. Υγείας, Πρόνοιας και Κοιν. Ασφαλίσεων, κατωτ. αριθ. 46. γ)΄Ενα Ιατρόν Παιδίατρον, εσωτερικόν ή εξωτερικόν. δ)Μίαν υπηρέτριαν με ανάλογον εμπειρίαν ανά 30 νήπια. ε)Μίαν μαγείρισσαν.  35.Δ.γ.8 Παιδικοί - Βρεφονηπιακοί Σταθμοί   579 2.Το Βρεφικόν Τμήμα του Παιδικού Σταθμού περιλαμβάνει βρέφη ηλικίας 0-2 1/2 ετών και έχει το κάτωθι προσωπικόν. «α)΄Ενα Διευθυντή (1)Πτυχιούχο Τμημάτων Βρεφονηπιοκομίας ΤΕΙ ή Ανωτέρων Σχολών Νηπιοβρεφοκόμων της ημεδαπής ή ισότιμων της αλλοδαπής, ή (2)Πτυχιούχο Τμημάτων Επισκεπτών και Επισκεπτριών Υγείας ΤΕΙ ή Ανωτέρων Σχολών Επισκεπτριών Αδελφών Νοσοκόμων της ημεδαπής ή ισότιμων της αλλοδαπής, ή (3)Πτυχιούχο Τμημάτων Νοσηλευτικής ΤΕΙ ή Τμημάτων Αδελφών Νοσοκόμων ΚΑΤΕΕ ή ισότιμων Σχολών της ημεδαπής ή αλλοδαπής, ή (4)Πτυχιούχο Τμημάτων Κοινων. Εργασίας ΤΕΙ ή Τμημάτων Κοινων. Εργασίας ΚΑΤΕΕ ή ισότιμων Σχολών της ημεδαπής ή αλλοδαπής, ή (5)Πτυχιούχο Σχολών του Ιδιωτικού Τομέα ειδικότητας βρεφονηπιοκομίας διετούς φοίτησης, κάτοχο όμως και απολυτηρίου Λυκείου ή εξαταξίου Γυμνασίου. Εφόσον λειτουργήσουν Σχολές του Ιδιωτικού Τομέα από τη δημοσίευση της παρούσας απόφασης, αυτές πρέπει να έχουν συνεχή πενταετή τουλάχιστο λειτουργία (νόμιμα αποδεικνυόμενη), προκειμένου οι απόφοιτοι των Σχολών αυτών να διορισθούν σε Ιδιωτικούς Σταθμούς. Η θέση αυτή πληρώνεται εφόσον δεν λειτουργεί και τμήμα Νηπιακό στο ίδιο οίκημα στο οποίο ήδη υπηρετεί Διευθυντής. β.΄Ενα βρεφοκόμο ανά 8 βρέφη πτυχιούχο ενός από τα παραπάνω εκπαιδευτικά Ιδρύματα ή Σχολές. Σε περίπτωση έλλειψης υποψηφίων βρεφοκόμων με τα πιο πάνω προσόντα, προσλαμβάνονται κάτοχοι πτυχίου τεχνικών Επαγγελματικών Λυκείων του Τομέα Κοινων. Υπηρεσιών, Τμήματος Βοηθών Βρεφοκόμων-Παιδοκόμων ή πτυχίου του Τμήματος Ειδίκευσης του Κλάδου Κοινων. Προνοίας των Ενιαίων πολυκλαδικών Λυκείων ή ισότιμων πτυχίων». Οι περιπτ. α και β αντικατεστάθησαν ως άνω από την παρ. 5 της Γ2α/οικ.4181/4-24 Αυγ. 1988 (ΦΕΚ Β΄ 608), (Διόρθ. Σφαλμ. στο ΦΕΚ Β΄ 673/13-9-1988) απόφ. Υπ. Υγείας, Πρόνοιας και Κοιν. Ασφαίσεων, κατωτ. αριθ. 46. γ)Μίαν υπηρέτριαν με ανάλογον εμπειρίαν, δι’ έκαστον βρεφικόν τμήμα (24 βρεφών). δ)Μίαν μαγείρισσαν με ανάλογον εμπειρίαν. ε)΄Ενα Ιατρόν Παιδίατρον, εσωτερικόν ή εξωτερικόν. Πρόσληψις προσωπικού ΄Αρθρ.5.-1.Η πρόσληψις του προσωπικού των Ιδιωτικών Παιδικών Σταθμών διενεργείται υπό του αδειούχου επιχειρηματίου και εγκρίνεται δι’ αποφάσεως του οικείου Κέντρου Κοινων. Πολιτικής. 2.Δια την έγκρισιν προσλήψεως προσωπικού εις Ιδιωτικόν  Παιδικόν Σταθμόν απαιτείται η υπό του αδειούχου επιχειρηματίου υποβολή εις το οικείον Κέντρον Κοινωνικής Πολιτικής πάντων των αναφερομένων εν τη παρ. 1 του άρθρ. 3 του   παρόντος κανονισμού δικαιολογητικών, των τίτλων σπουδών αναλόγως της ειδικότητος του προσλαμβανομένου, ως και πιστοποιητικόν υγείας ανανεούμενον κατ’ έτος, περιλαμβάνον απάσας τας υγειονομικάς εξετάσεις τας κρινομένας απαραιτήτους και προβλεπομένας υπό των οικείων Υγειονομικών διατάξεων. 3.Ο αδειούχος επιχειρηματίας του Ιδιωτικού Παιδικού Σταθμού υποχρεούται όπως υποβάλη ανά εξάμηνον, ήτοι κατ’ Ιούνιον και Δεκέμβριον εκάστου έτους, εις το οικείον Κέντρον Κοινων. Πολιτικής πίνακα του απασχολουμένου εν αυτώ προσωπικού, ως και τον αριθμόν των εξυπηρετουμένων βρεφών και νηπίων. Χώροι οικήματος δι’ εγκατάστασιν  Παιδικού Σταθμού ΄Αρθρ.6.-1.Το νηπιακόν Τμήμα (Νηπιακός Σταθμός), περιλαμβάνει: α)Μίαν αίθουσαν απασχολήσεως των νηπίων, ηλικίας 2 1/2-5 1/2 ετών, εμβαδού 40 τ.μ. τουλάχιστον, δυνάμεως 30 νηπίων. «β)Μία έως δύο αίθουσες, εμβαδού 40 τ.μ. τουλάχιστον η κάθε μία, για τη μεσημβρινή ανάπαυση των νηπίων των οποίων οι γονείς επιθυμούν τη μεσημβρινή αυτών παραμονή στο Σταθμό. Προκειμένου για ιδιωτικούς Σταθμούς που είναι εγκατεστημένοι ή πρόκειται να εγκατασταθούν σε μισθωμένα οικήματα μπορεί κατ’ εξαίρεση η κάθε μία από τις αίθουσες απασχόλησης και ανάπαυσης των νηπίων να έχη εμβαδόν τουλάχιστον 30 τ.μ. γ)Μία ευρύχωρη αίθουσα (υπόστεγο) 25 τ.μ. για την ψυχαγωγία των νηπίων, όταν οι καιρικές συνθήκες δεν επιτρέπουν την ψυχαγωγία τους στην ύπαιθρο». Οι περιπτ. β και γ αντικαταστάθηκαν ως άνω από την παρ. 6 της Γ2α/οικ.4181/4-24 Αυγ. 1988 (ΦΕΚ Β΄ 608), (Διόρθ. Σφαλμ. στο ΦΕΚ Β΄ 673/13-9-1988) απόφ. Υπ. Υγείας, Πρόνοιας και Κοιν. Ασφαλίσεων, κατωτ. αριθ. 46. δ)Γραφείον Διευθυντρίας. ε)Χώρον υγιεινής νηπίων με ανάλογον αριθμόν μικρών παιδικών λεκανών, μιας ανά 5 νήπια και ισαρίθμων μικρών νιπτήρων, ως και δύο έως τρεις καταιονητήρας μετά καταλλήλου λεκάνης υποδοχής. ς)Αποθήκη υλικών. ζ)Αποθήκη τροφίμων. η)Μαγειρείον. θ)Αυλόγυρον κήπον δια την ψυχαγωγίαν των νηπίων, τουλάχιστον 100 τ.μ. ανά τριάκοντα νήπια, μετ’ αναλόγων αθλοπαιδειών. ι)Ανάλογον αριθμόν κλινών, τραπεζιδίων και καθισμάτων. 2.Το Βρεφικόν Τμήμα, περιλαμβάνει: α)Δύο  αιθούσας    εμβαδού  30 τ.μ. τουλάχιστον    (Αντί για τη σελ. 128,03(α) Σελ. 128,03(β) Τεύχος ΙΑ-10-3 Σελ. 61 Παιδικοί - Βρεφονηπιακοί Σταθμοί 35.Δ.γ.8   580 εκάστη δια την τοποθέτησιν ανά 12 βρεφικών κλινών εις εκάστην τούτων. β)Μίαν αίθουσαν εμβαδού 30 τ.μ. απασχολήσεως των βρεφών εις ην θα τοποθετούνται τα παιδικά πάρκα και καρεκλάκια των βρεφών. γ)Χώρον αλλαγής των βρεφών, με τρεις κλίνας αλλαγής, εμβαδού 10 τ.μ. δ)Μαγειρείον (Γαλακτοκομείον). ε)Γραφείον Διευθυντρίας. ς)Αποθήκην υλικών. ζ)Αποθήκην τροφίμων. η)Μεγάλον χώρον υγιεινής με τα ατομικά μπανάκια, και τα ατομικά δοχεία υγιεινής εκάστου βρέφους. θ)Βεράντας μεγάλης εκτάσεως, επί της οποίας θα ηλιάζωνται τα βρέφη. ι)Αυλόγυρον κήπον ευρύχωρον δια τον υπαίθριον περίπατον των βρεφών. 3.Εις περίπτωσιν μεταστεγάσεως του Παιδικού Σταθμού εις έτερον οίκημα, ο αδειούχος επιχειρηματίας υποχρεούται όπως συμμορφούται προς τας διατάξεις του άρθρ. 3 παρ. η΄ και εις τας παρ. 1-2 του παρόντος άρθρου. Επίπλωσις, είδη εστιάσεως, εγκαταστάσεις κλπ. ΄Αρθρ.7.-1.΄Εκαστος Παιδικός Σταθμός δέον όπως περιλαμβάνει: α)΄Επιπλα μικρού τύπου, κατάλληλα δια την νηπιακήν ηλικίαν και επαρκή εις αριθμόν. β)Τραπεζίδια δι’ ομάδας των 6 νηπίων, μετ’ αναλόγων αριθμών καθισμάτων (ελαφρά-άνευ γωνιών κλπ.). γ)Ερμάριον ατομικών ειδών των νηπίων. δ)Προθήκες τοποθετήσεως των παιχνιδίων και των αντικειμένων απασχολήσεως, άτινα δέον να είναι επαρκή και κατάλληλα δια την νηπιακήν ηλικίαν κατά τους κανόνας της νηπιαγωγίας και βρεφοκομίας. 2.Αι λοιπαί εγκαταστάσεις (μαγειρίου - πλυντηρίου – θερμάνσεως - χώρων υγιεινής κλπ.) δέον να είναι εκσυγχρονισμέναι. 3.Τα όργανα και εγκαταστάσεις παιδικής χαράς υπαίθρου δέον να είναι κατάλληλα δια την ψυχαγωγίαν των νηπίων, (αμμοδόχος-πισίνα, αιώραι, τραμπάλαι, τσουλίθραι κλπ.). Αριθμός νηπίων ΄Αρθρ.8.-1.Εις έκαστον νηπιακόν Τμήμα (Νηπιοτροφείον) των ως άνω Ιδιωτικών Παιδικών Σταθμών, δεν επιτρέπεται η εγγραφή πλειόνων των τριάκοντα νηπίων. Εις περίπτωσιν προσελεύσεως πλειόνων νηπίων προς εγγραφήν εις το αυτό τμήμα επιτρέπεται δι’ αποφάσεως του Προϊσταμένου του οικείου Κέντρου Κοινωνικής Πολιτικής, η υπέρβασις του ως άνω ορίου των εγγραφομένων νηπίων μόνον κατά 5.  Σελ. 128,04(β) Τεύχος ΙΑ-10-3 Σελ. 62 2.Εν περιπτώσει εγγραφής πλειόνων νηπίων δημιουργούνται και έτερα τμήματα με τους αναλογούντας χώρους, ως εν άρθρ. 6 του παρόντος Κανονισμού ορίζεται. Εις έκαστον νέον τμήμα τοποθετείται μία Νηπιαγωγός και μία υπηρέτρια.  35.Δ.γ.8 Παιδικοί - Βρεφονηπιακοί Σταθμοί   581 Καθήκοντα προσωπικού Διευθύντρια ΄Αρθρ.9.-1.Η Διευθύντρια έχει τας εξής υποχρεώσεις: α)Μεριμνά περί της υγιεινής καταστάσεως των νηπίων κατά τας οδηγίας του εκτελούντος την υγειονομικήν υπηρεσίαν του Παιδικού Σταθμού, της διαπαιδαγωγήσεως και της καλής διατροφής αυτών. β)Εποπτεύει την καθαριότητα, την καλήν λειτουργίαν του Παιδικού Σταθμού και την παρασκευήν του φαγητού συμφώνως προς το διαιτολόγιον το οποίον συντάσσεται ομού υπό του ιατρού καθ’ εκάστην εβδομάδα και υπογράφεται υπ’ αμφοτέρων. γ)Παρίσταται εις τας συνεδριάσεις της Διοικήσεως (προκειμένου περί Παιδικού Σταθμού ανήκοντος εις Εταρείαν οιασδήποτε μορφής). δ)Διεξάγει και υπογράφει την αλληλογραφίαν του Παιδικού Σταθμού τηρούσα το βιβλίον πρωτοκόλλου, το αρχείον, το Μητρώον των βρεφών και νηπίων ως και τας ατομικάς καρτέλλας αυτών. 2.Η Νηπιαγωγός-Βρεφοκόμος. α)Απασχολεί τα νήπια κατά το παιδαγωγικόν πρόγραμμα του Παιδικού Σταθμού. β)Επιβλέπει της σωματικής καθαριότητος των νηπίων και βρεφών. γ)Επιβλέπει τας υπηρετρίας δια την τήρησιν της καθαριότητος εις τας αιθούσας διημερεύσεως και εστιάσεως των νηπίων και βρεφών. δ)Είναι άμεσος βοηθός και συμπαραστάτης του Παιδιάτρου. ε)Είναι υπέυθυνος δια την κανονικήν και σύμφωνον προς τους κανονισμούς και οδηγίας του Παιδιάτρου λειτουργίαν του Βρεφικού ή Νηπιακού Τμήματος. ς)Η Βρεφοκόμος επιμελείται της παρασκευής και χορηγήσεως του γάλακτος και της λοιπής τροφής των βρεφών κατά τας οδηγίας του ιατρού. ζ΄(Καταργήθηκε από την παρ. 7 της Γ2α/οικ. 4181/4-24 Αυγ. 1988 (ΦΕΚ Β΄ 608), (Διόρθ. Σφαλμ. στο ΦΕΚ Β΄ 673/13-9-1988) απόφ. Υπ. Υγείας, Πρόνοιας και Κοιν. Ασφαλίσεων, κατωτ. αριθ. 46). 3.Η Μαγείρισσα: α)Παραλαμβάνει από την Δ/ντριαν του Ιδρύματος ή τον Διαχειριστήν, εφ’ όσον υπάρχει τοιούτος, την καθ’ εκάστην αναγκαιούσαν δια την παρασκευήν του συσσιτίου ποσότητα τροφίμων. β)Είναι υπεύθυνος δια την καλήν και έγκαιρον παρασκευήν του συσσιτίου. γ)Κατανέμει τας μερίδας του πρωϊνού ροφήματος και του φαγητού. δ)Επιμελείται δια την καλήν συντήρησιν και καθαριότητα των σκευών του μαγειρίου και εστιάσεως και είναι υπεύθυνος απέναντι της Διευθυντρίας. 4.Αι Υπηρέτριαι: α)Παραλαμβάνουν παρά της Διευθυντρίας ή του διαχειριστού του Παιδικού Σταθμού τα δια την καθαριότητα είδη και υλικά. β)Επιμελούνται της καθαριότητος του Παιδικού Σταθμού και βοηθούν την Νηπιαγωγόν ή την Βρεφοκόμον εις την καθαριότητα των βρεφών και νηπίων. γ)Μεριμνούν δια την καθαριότητα των σκευών μεγειρίου και εστιάσεως. δ)Εκτελούν πάσαν άλλην υπηρεσίαν διατασσόμεναι υπό της Διευθυντρίας. ε)Εκτελούν το πλύσιμο και σιδέρωμα των παρά του Ιδρύματος παρεχομένων, εκτός αν άλλως ορίζεται εκ του Κανονισμού του Παιδικού Σταθμού ή της σχετικής συμβάσεως εργασίας. 5.Ο Παιδίατρος. Ασκεί την εν γένει επίβλεψιν επί των βρεφών ή των νηπίων, υποχρεούμενος όπως συμμορφούται προς τας εκ των κειμένων διατάξεων προκυπτούσας υποχρεώσεις δια την υγείαν αυτών και την υγειονομικήν κατάστασιν του Παιδικού Σταθμού. Ιματισμός προσωπικού «΄Αρθρ.10.-α)Ο ιατρός φέρει ιατρική μπλούζα όπως στο ιατρείο του. β)Η μαγείρισσα (μάγειρας) και το προσωπικό καθαριότητας-βοηθητικών εργασιών φέρουν μπλούζες εργασίας, θερινή, χειμερινή». Το άρθρ. 10 αντικαταστάθηκε ως άνω από την παρ. 8 της Γ2α/οικ.4181/4-24 Αυγ. 1988 (ΦΕΚ Β΄ 608), (Διόρθ. Σφαλμ. στο ΦΕΚ Β΄ 673/13-9-1988) απόφ. Υπ. Υγείας, Πρόνοιας και Κοιν. Ασφαλίσεων, κατωτ. αριθ. 46. Ωράριον εργασίας και μισθοδοσίας  προσωπικού ΄Αρθρ.11.-1.Το ωράριον εργασίας του προσωπικού του Ιδιωτικού Παιδικού Σταθμού είναι το καθοριζόμενον υπό των εκάστοτε Εθνικών Συλλογικών Συμβάσεων του Υπουργείου Εργασίας. 2.Αι αποδοχαί του προσωπικού του ιδιωτικού Παιδικού Σταθμού καθορίζονται ελευθέρα συμφωνία μεταξύ εργαζομένου και εργοδότου, μη δυνάμεναι να είναι κατώτεραι του ελαχίστου ημερομισθίου του προβλεπομένου υπό των εκάστοτε Συλλογικών Συμβάσεως του Υπουργείου Εργασίας και εφ’ όσον δεν υφίσταται Εθνική Συλλογική Σύμβασις ειδικώς ρυθμίζουσα τας αποδοχάς του προσωπικού τούτου. Τροφοδοσία ΄Αρθρ.12.-1.Η παρεχομένη τροφή εις τα σιτιζόμενα βρέφη και νήπια δέον να είναι ποιοτικώς και ποσοτικώς σύμφωνος προς το υπό του Ιατρού και της Διευθυντρίας καθοριζόμενον διαιτολόγιον, προσαρμοσμένη αναλόγως προς τα υπό των γονέων καταβαλλόμενα τροφεία. 2.Κατάστασις του διαιτολογίου πλήρως ενημερωμένη δέον να αναρτάται εις εμφανές σημείον της αιθούσης εστιάσεως.    (Μετά τη σελ. 128,04(β) Σελ. 128,041 Τεύχος ΙΑ-10-3 Σελ. 63 Παιδικοί - Βρεφονηπιακοί Σταθμοί 35.Δ.γ.8   582 Ευθύναι ιδιοκτητών  και Διευθυντριών ΄Αρθρ.13.-1.Οι αδειούχοι επιχειρηματίαι των Ιδιωτικών Παιδικών Σταθμών ή αι Διοικήσεις αυτών, προκειμένου περί Εμπορικών Εταιρειών, ευθύνονται δια την αρτίαν οργάνωσιν, την ομαλήν και απρόσκοπτον λειτουργίαν αυτών και υποχρεούνται όπως συμμορφώνται προς τας εκάστοτε παρεχομένας οδηγίας υπό της εποπτευούσης αρχής. 2.Αι Διευθύντριαι των Ιδιωτικών Βρεφονηπιακών Σταθμών και Νηπιαγωγείων, υπέχουν και την ευθύνην της κανονικής λειτουργίας του Ιδρύματος και ασκούν πάντα τα ανατιθέμενα αυταίς καθήκοντα, υποχρεούμεναι να γνωστοποιούν εγγράφως εις τους ιδιοκτήτας ή την διοίκησιν, προκειμένου περί παιδικών Σταθμών ανηκόντων εις Εμπορικάς Εταιρείας, τας παρουσιαζομένας πάσης φύσεως ελλείψεις και να υποδεικνύουν την συμπλήρωσιν αυτών. 3.Την Δ/ντριαν απούσαν ή κωλυομένην αναπληροί μία των Νηπιαγωγών ή Βρεφοκόμων, οριζομένη υπό του αδειούχου επιχειρηματίου ή της Διοικήσεως του Παιδικού Σταθμού. Τηρούμενα βιβλία ΄Αρθρ.14.-1.Παρ’ εκάστω Ιδιωτικώ Βρεφονηπιακώ Ιδρύματι τηρούνται τα ακόλουθα βιβλία: α)Βιβλίον συμβάντων. β)Βιβλίον υγιεινής των νηπίων. γ)Βιβλίον παρουσίας νηπίων. δ)Βιβλίον εκδρομών, επισκέψεων, ομιλιών και διαλέξεων. ε)Βιβλίον παρουσίας του προσωπικού. ς)Παν άλλο βιβλίον κρινόμενον ως απαραίτητον υπό του Παιδικού Σταθμού. Οικοποεδική έκτασις  δι’ ανέγερσιν κτιρίου ΄Αρθρ.15.-«1.Για την ανέγερση κτιρίου προς λειτουργία Ιδιωτικού Σταθμού, δυναμικότητας 60 παιδιών, απαιτείται οικόπεδο τουλάχιστον 800 τ.μ., εφόσον σύμφωνα με τους όρους δόμησης που ισχύουν, δεν επιβάλλεται, αφενός μεν μεγαλύτερο των 800 τ.μ. όριο αρτιότητας οικοπέδου και αφετέρου επιτρέπεται η ανέγερση κτιρίου επιφανείας μέτρων για τα οποία αναφέρεται το άρθρ. 6 της απόφασης». Η παρ. 1 αντικαταστάθηκε ως άνω από την παρ. 9 της Γ2α/οικ.4181/4-24 Αυγ. 1988 (ΦΕΚ Β΄ 608), (Διόρθ. Σφαλμ. στο ΦΕΚ Β΄ 673/13-9-1988) απόφ. Υπ. Υγείας, Πρόνοιας και Κοιν. Ασφαλίσεων, κατωτ. αριθ. 46.  Σελ. 128,042 Τεύχος ΙΑ-10-3 Σελ. 64 2.Το οικόπεδον δέον να ευρίσκεται εις κατάλληλον και υγιεινόν περιβάλλον ιδία δε μακράν εργοστασίων και λοιπών πηγών μολύνσεως της ατμοσφαίρας, θορύβων και πολυσυχνάστων συγκοινωνιακών αρτηριών και να είναι εδαφικώς οριζόντιον και ομαλόν. 3.Εις τας περιπτώσεις των προηγουμένων παραγράφων του παρόντος άρθρου, ο ενδιαφερόμενος δέον όπως υποβάλη εις το οικείον Κέντρον Κοινωνικής Πολιτικής τοπογραφικόν σχεδιάγραμμα του οικοπέδου ως και σχεδίου του μέλλοντος να ανεγερθή επ’ αυτού κτιρίου, υπογεγραμμένον παρ’ ιδιώτου μηχανικού, προς έγκρισιν τούτου. ΄Ελεγχος ΄Αρθρ.16.-1.Ο έλεγχος των Ιδιωτικών Παιδικών Σταθμών περί της καλής λειτουργίας αυτών, ασκείται υπό των αρμοδίων Υπηρεσιών του Υπουργείου Κοινωνικών Υπηρεσιών. 2.Εις το τέλος εκάστου ημερολογιακού έτους ο Ιδιωτικός Παιδικός Σταθμός υποχρεούται όπως υποβάλη εις το οικείον Κέντρον Κοιν. Πολιτικής, ετησίαν έκθεσιν δραστηριότητος αυτού. Κυρώσεις ΄Αρθρ.17.-Ι. Η μη συμμόρφωσις προς τας διατάξεις της παρούσης, ως και η καθ’ οιονδήποτε τρόπον παρεμπόδισις του ελέγχου της εποπτευούσης αρχής, επιφυλασσομένων των οικείων διατάξεων, συνεπάγεται την άρσιν της αδείας ιδρύσεως και λειτουργίας του Παιδικού Σταθμού. ΙΙ.Η παρούσα δημοσιευθήτω δια της Εφημερίδος της Κυβερνήσεως.    35.Δ.γ.8 Παιδικοί - Βρεφονηπιακοί Σταθμοί   583